**«Сәт сапар саған, жас түлек!» атты соңғы қоңырау салтанатты жиынның сценарииі**

**Өтетін күні**: 3 маусым 2020 жыл  
**Өтетін уақыты**: сағат   
**Өтетін орны**: мектеп алаңы  
Музыка орындалады  
Жүргізушілер шығады:

**1 жүргізуші:** Бүгін қандай шаттық толы кеш еді,

Көңіл шіркін, тасып-толып еседі.

Ұл кешегі жігіт болып қалыпты,

Бойжетіпті бантикті қыз кешегі,- демекші, құрметті ұстаздар,оқушылар,ата-аналар және қонақтар бүгінгі соңғы қоңырау салтанатты жиынына қош келдіңіздер!

**1 жүргізуші:**  
Мектеп қой Еліміздің қаны, жаны,  
Мектептен басталады бәрі - бәрі.  
Бүгінгі мектеппен қоштасу салтанатында,  
Шырқалсын Қазақстан әнұраны! (әнұран орындалады)

Маңғыстаудай кең жазық даласында  
 Берекелі Бейнеудей қаласында  
 Мектеп бар «Абай » дейтін өлкемізде  
 Арналған алғыр, зерек баласына

**1 жүргізуші:** Армысыздар ардақты ата - аналар, аяулы ұстаздар, қымбатты оқушылар, қадірлі жас түлектер!  
 11 жыл бойы тәрбие мен білім нәрін бойына құйып, ұстаздарына анасындай еркелеп, балалық шағын алаңсыз өткізген жас түлектердің мектебімен, әліппеден бастап өмір заңдарына дейін үйреткен ұстаздардың шәкірттермен қоштасу соңғы қоңырау мерекесі құтты болсын!   
**2 жүргізуші:** Кеше ғана тұлымдары желбіреп, жүректері лүпілдеп, мектеп қабырғасын имене аттаған ұл - қыздарымыз ойы толып, бойы өсіп, алтын ұя мектебімен қоштасқалы отыр. Бұл күн – мектеп тарихында, мектеп бітіруші түлектер есінде мәңгі өшпесі анық.  
 Міне, тағы бір оқу жылы аяқталып, біздің мектебіміздің 51-ші түлегі бүгінгі салтанатты жиында балалықпен, мектеппен қоштасқалы тұр.

**1 жүргізуші:** Жас жүректің өмірлік құштары – гүл,  
 Бағбан - ұстаз баулыған құстары бұл.  
 Қоштасып бүгінгі күн ұясынан  
 Сол құстардың бір тобы ұшқалы тұр, - деп алтын ұя мектебінің табалдырығынан үлкен өмірге ұшқалы отырған мектеп бітіруші түлектерді құрметпен ортаға шақырамыз. **2 жүргізуші:** Бәрі де баласындай бір ананың,  
Өз елі қазағының ұғады әнін.  
Қызы ибалы, ұлы ер, шықсын кәне,  
Он бірінші «А» сыныбы Тамара апайдың.

Қарсы алыңыздар, бүгінгі бітіруші түлектердің 11 «А» сынып жетекшісі: Ізімберген Гаухар Жайлауқызы есімін құрметпен атай отырып, қошеметпен ортаға шақырамыз. (музыка әуені)

Ізімберген Гаухар- тәжірибелі жоғары білімді маман. Гаухардың сыныбында 20 оқушы бар.2015- **Сейтбаев Айбек :** Алтын белгі үміткері;«Табиғатты аяла» жас өлкетанушылар, экологтар мен табиғат зерттеушілерінің облыстық форумының І орын жеңімпазы. Облыстық оқу-әдістемелік және қосымша білім беру орталығының ұйымдастыруымен ауылда тұратын оқушыларға арналған «Бір апта қалада» жобасында «Тарихы терең қала» ізденіс жобалар байқауында ІІІ орын, Маңғыстау облысының жалпы орта білім беру ұйымдары білім алушыларының «Қойнауы сырға толы ауылым» атты туристік өлкетану экспедициясы байқауында ІІ орын жеңімпазы, «Табиғатты аяла» жас өлкетанушылар, экологтар мен табиғат зерттеушілерінің республикалық форумына қатысқаны үшін сертификатқа иегері.

**Хожағалиева Әсемгүл:** Алтын белгі үміткері;2017-2018 оқу жылдарында математика пәнінен мектепішілік пәндік олимпиададан ІІІ орын, Қазақстан Республикасының тәуелсіздік күніне орай жалпы орта білім беретін мектептердің 5-11 сынып оқушылары арасында қашықтықтан өткізілген «Тәуелсіздік шыңдары» атты байқауға эссе жазып, белсенді қатысқаны үшін ІІІ орын иеленді.Республикалық «Ақберен» байқауының облыстық кезеңінде «Эссе жазу» номинациясы бойынша ІІІ орын, Көктем мерекесіне орай ұйымдастырылған аудандық «Жақсы кітап – жан азығы» атты кітап оқу сайысында І орын, «Рухани жаңғыру» бағдарламасы аясында жалпы орта білім беру ұйымдары білім алушыларының «Табиғатты аяла» жас өлкетанушылар, экологтар мен табиғат зерттеушілерінің облыстық форумының «Туған өлкені зерттейміз» номинациясы бойынша ІІ орын, «Абай оқулары» республикалық байқауының аудандық кезеңінде «Ұлылар әлемі» номинациясы бойынша ІІІ орын иеленді. «Қойнауы сырға толы ауылым» туристік-өлкетану экспедициясының аудандық кезеңінде «Жер-су атаулары топонимикасы» номинациясы бойынша І дәрежелі диплом, Аудандық «Ақберен» байқауында «Эссе жазу» номинациясы бойынша І дәрежелі диплом, «Табиғатты аяла» жас өлкетанушылар экологтар мен табиғат зерттеушілерінің аудандық кезеңінде «Дархан дала дарындылары» командасы І дәрежелі диплом, Жаратылыстану-математикалық бағыттағы пәндер бойынша Президенттік олимпиаданың аудандық кезеңінде биология пәні бойынша ІІІ дәрежелі дипломмен марапатталды.

**Сагидуллаева Динара:** 1) жалпы білім беретін пәндер бойынша мектепішілік олимпиадасында биология пәнінен 1-орын иегері (10-сынып)

2) Республикалық "Табиғатты аяла" жас өлкетанушылар, экологтар мен табиғат зерттеушілерінің форумында облыстық кезеңінде "денсаулық сақтау" секциясы бойынша 3-орын иегері (10-сынып)

3) жалпы білім беретін пәндер бойынша республикалық ғылыми жобалар конкурсының аудандық кезеңінде биология секциясы бойынша 1-орын иегері

4)жалпы білім беретін пәндер бойынша республикалық ғылыми жобалар конкурсының облыстық кезеңінде биология секциясы бойынша 1-орын иегері

5) жалпы білім беретін пәндер бойынша республикалық ғылыми жобалар конкурсының жеңімпазы (биология)

6) "Мамандықтар әлеміне жол ашамыз" аудандық байқауының "мамандықты таңдайтын уақыт" номинациясы бойынша 2-орын иегері

Топтық сайыста:

1) "Бір апта қалада, бір апта ауылда" облыстық байқауының аудандық кезеңінде 1-орын иегері "362" командасы

2)Республикалық "Табиғатты аяла" жас өлкетанушылар, экологтар мен табиғат зерттеушілерінің форумында аудандық кезеңінде 1-орын иегері "Дархан дала дарындылары" командасы

**Қарасаева Қамар:**

1.Аудандық «Табиғатты аяла» жас өлкетанушылар, экологтар мен табиғат зерттеушілерінің командалық сайысында «Дархан дала дарындылары» командасы 1 дәрежелі диплом

2.«Рухани жаңғыру» бағдарламасы аясында жалпы орта білім беру ұйымдары білім алушыларының «Табиғатты аяла» жас өлкетанушылар, экологтар мен табиғат зерттеушілерінің облыстық форумының «Жасыл оазистер» экодизайнерлер номинациясының 1 орын жеңімпазы.

**Дүйсенова Фарида**

1.«Абай атындағы орта мектебі» КММ-сінде өткенмектепшілік жалпы білім беретін пәндер бойынша физика пәнінен 2 орын

2.ҚР КИО ұйымдастыру комитеті қазақ тілі пәні бойынша қашықтық олимпиада Сертификат

**Алданова Гүлзада**

1.«Абай атындағы орта мектебі» КММ-сінде өткенмектепшілік жалпы білім беретін пәндер бойынша орыс тілі мен әдебиеті пәнінен 2 орын (10-сынып)

2.«Абай атындағы орта мектебі» КММ-сінде өткенмектепшілік жалпы білім беретін пәндер бойынша қазақ тілі пәнінен 2 орын (11-сынып)

**Әли Ерасыл**

**1.**Аудандық «Табиғатты аяла» жас өлкетанушылар, экологтар мен табиғат зерттеушілерінің командалық сайысында «Дархан дала дарындылары» командасы 1 дәрежелі диплом

2.«Рухани жаңғыру» бағдарламасы аясында жалпы орта білім беру ұйымдары білім алушыларының «Табиғатты аяла» жас өлкетанушылар, экологтар мен табиғат зерттеушілерінің облыстық форумының «Жасыл экономика» экодизайнерлер номинациясының 1 орын жеңімпазы.

3. «Табиғатты аяла» жас өлкетанушылар, экологтар мен табиғат зерттеушілерінің республикалық форумына қатысқаны үшін сертификат

**Аяғанова Айдана**

Халықаралық гроссмейстер Дәрмен Сәдуақасов кубогына ХІҮ республиикалық шахмат турнирінің аудандық кезеңінде 2 орын.

**1жүргізуші:** Бүгін - алғашқы қоңырау мен соңғы қоңыраудың арасын жалғаған 11 жылдың мәреге жеткен күні.  
**2 жүргізуші:** Бүгін - атаң ақ жол тілеп, ақ бата берсем деген күн.  
**1 жүргізуші:** Бүгін - әкең қызым бой жетті деп мақтанған күн  
**2 жүргізуші**: Бүгін - ұстазыңның жанында шәкірт болып соңғы рет топталған күн.

1. **жүргізуші:** Бұл күн – мектеп тарихында, мектеп бітіруші түлектер есінде мәңгі өшпейтін күн.

**2 жүргізуші:** Уақытың ақ желкенді бір кеме бұл,

Қуантып жүрген жолға нұр төге біл.

Алтын ұя мектеппен қоштасқан соң,

Алдыңңан тосып тұрар үлкен өмір, - деп өз ұясынан алысқа ұшқалы тұрған қарлығаш

түлектерін бүгінгі мерелерімен құттықтап,сәт-сапар тілеу үшін ортағамектеп директорының міндетін атқарушы Қалжанов Олжас Жәңгірханұлына беріледі.

**1 жүргізуші:** Ұрпақсыз шәкірттерге бақ келген бе?  
 Бапкерсіз тұлпарларға бап келген бе?  
 Осы бір мектебі үшін жанын салған,  
 Сөз кезегі жетекші бапкерлерде Сөз 11 «А» сынып жетекшісі Жолдасбаева Тамара Жазықбайқызына беріледі.

**2 жүргізуші:** Ұстаз! Осы сөзде қаншама ұлылық жатыр десеңізші! Сөз маржанын терген ақын – жазушыда, көк күмбезіне самғаған ғарышкер де, тіпті Елбасының өзі де ұстаз алдында иіліп тағзым ететіні рас. Өз уақытын аямаған, шәкіртінің уақытын аялаған, ұстаздарға сазды сәлем жолданады. **«Ұстаздарга арнау»** Орындайтындар мектеп бітіруші түлектер.

**1 жүргізуші:** Жақсы шәкірт азамат атанады,

Халқынан,ата-анадан бата алады.

Ұрпағына айтсын деп ақ тілегін

Ортаға шақырайық ата-ананы Келесі сөз кезегін ата-анаға береміз.

**2 жүргізуші:** Құрметті білім алушылар! Соңғы қоңырау мерекесінің дәстүрі бойынша ту тапсыру салтанатты рәсімін өткізуді бастауға рұқсат етіңіздер!

Тарихы терең қазақ деген көне елде  
Ел белгі де ерлік, өрлік, өнерде,  
Жаһандағы ең жауынгер халықта  
Кім сенеді ту болмады дегенге?!  
**1 жүргізуші:** Мазмұнына өрнегі жарасқан, мектеп туы мәңгі желбіресін, - дей отырып, аманат туын тапсыру құрметін мектеп бітіруші түлектер, үлгілі оқушылар Ісенбаев Нұрболат пен ассистенттері оқу үздіктері Базарбаева Гаухар мен Срабаева Жансаяға беріледі.

**2 жүргізуші:** Аманат ту қабылдаушы: облыстық пәндік олимпиаданың мақтанышымыз 10 - сынып оқушысы аудандық, облыстық сайыстырдың жеңімпазы Сейітбаев Айбек пен ассистенттері:үлгілі озат оқушылар аудандық Қанипа Бітібаева атындағы қазақ тілі мен әдебиеті сайысының, аудандық, облыстық ғылыми жобалар жеңімпазы Мадиева Гүлжайна, аудандық ,республикалық жалпы білім беретін пәндер олимпиадасының жеңімпазы Сәдуақасова Аида

(Мектеп түлектері қасиетті көк байрақты 10 сынып оқушыларына тапсыру рәсімін орындайды.)  
  
**Аманат ту тапсырушының сөзі:**  
Әнге ән, жырға жыр жалғап Барамыз ұшып ұядан!  
Айтамын саған аманат, Iзбасар 10 - сыныптар!  
Мейірімінен шуақ төгілген, Ұстаздар саған аманат!  
Шығатын күміс үнімен Әндерім саған аманат!  
Аулада тұрған талдар мен Сыныптағы гүлдер аманат!  
Жалғайтын арман таңдарға Сағыныш саған аманат!  
Жастанып кейде ұйықтаған, Кітабым саған аманат!  
Көрінбейтін шимай - шатпақтан Дәптерім саған аманат!  
Бір жеңіп бірде жеңілген Жарыстар саған аманат!!  
Сыр алған тұнық сезімінен Өлеңдер саған аманат!  
Қос өрім қылып тағатын Ақ бантик саған аманат!  
Үзілісте соғатын Қоңырау саған аманат!  
Үлгілі тәртіп, үздік оқу - ізбасарым саған аманат!  
Желбірейтін биікте - Алтын ұя туы аманат!  
Кір келтірмей атына, биікке самғау - бізге аманат!  
«Қош бол алтын ұям» - деп айтамыз сізге сау - саламат!  
  
**Аманат ту қабылдаушының сөзі:** Біз 10 сынып оқушылары: Сіздерден қастерлі аманатты қабылдай отырып, бізге артқан сенімдеріңізді ақтауға, білім мен тәрбиенің барлық салаларынан алда болуға, мемлекетімізді гүлдендіруге, дамытуға негіз болатын ғылыми жетістіктерін кеңінен игерген саналы азамат болып шығуға лицейіміздің мәртебелі екенін биіктетіп, жоғары деңгейге көтеруге өз үлесімізді қосамыз деп сеніммен ант береміз! ( Аманат туын қабылдаған оқушылар орындарына барып тұрады)

**2 жүргізуші:** Еліңді таң қалдыршы ұлы істермен,  
Қатарына қаймықпай құрышты ерген.  
Туды биік көтеріп қалықтатшы,  
Қуанта бер қашанда жеңістермен  
**1 жүргізуші:** Мойытпасын қиындықтар сендерді.,  
Батылдықпен асыңдар сан белді,  
Біліміңмен қуантсаңдар мектепті,  
Жақсы іспен қуантыңдар елді енді.  
**2 жүргізуші:** Мектепке келгелі достармен,

Өтіпті талай жаз,талай қыс.

Сондағы сыныптас достармен,

Қалайша,қалайша тараймыз?

Қаз-қатар тізулі партамыз,

Тақтада ілулі картамыз.

Он бір жыл білімг үйреткен,

Ұстазға мың алғыс айтамыз! –дей келе, балалық бал дәурен шақты артқа салып,үлкен өмірге қадам басқалы тұрған шәкірттер атынан сөз беріледі.

**1 жүргізуші:** Көрмеген артық сөйлеп,артық күліп,

Шәкірттерді баулыдық тәртіпті ғып.

Шақырайық ортаға түлектерді

Қоштасудың соңғы әнін айтып тұрып . **Хор «Қош бол,мектеп**!» Орындайтындар мектеп бітіруші түлектер

Шар ұшыру сәті мен ақ көгершін ұшыру сәтін тамашалау. Ұстаздар мен қонақтарға гүл шоғын ұсыну.

**2жүргізуші:** Құрметті қонақтар,ұстаздар,ата-аналар,ендігі кезекті аттестат табыстау рәсіміне берейік

Өрендер кетті, сендерден енді балалық,  
Тұрсыңдар міне, болашақ күнге жол ашып.  
Кетігін елдің жетілдірер бол азамат,  
Бір кірпіш болып дүниеге мына қаланып.  
**1жүргізуші:**11 жыл оқып, білімің түсті қорлана  
Аттестат алғалы тұрсың мектеп деген ордада.  
Аттестат деген – азаматтық куәсі,  
Аттестат деген - өмірге берген жолдама.  
дей келе, көптен күткен қуанышты кезең, 11 жылғы төккен теріңнің жемісі,  
11 жыл бойы алған біліміңнің белгісі аттестат алу кезеңі келгендей дей келе, аттестат тапсыру салтанатты рәсімі мектеп директоры Қалжанов Олжас Жәңгірханұлына беріледі.

**1 жүргізуші:**

Қоңырау мектеп өміріндегі құлаққа жағымды шәкірт жүрегінде сақталатын ұмытылмас үн. Жүректері лүпіл қағып қимастық пен қуаныш, аңсау мен арман сезімдері араласқан осынау сәтте мектебімен қоштасып өмірдің екінші белесіне қадам басқалы тұрған сіздер, осыдан 11 жыл бұрын қоңырау үнімен мектеп табалдырығын аттаған болсаңдар сол сыңғырлаған қоңырау үнімен болашаққа аттанбақшысыңдар. Қымбатты мектеп бітіруші жас түлектер! Мектепте 11 жыл ішінде 20 мыңнан аса қоңырау үнін естідіңдер. Оны алғаш қолыңа гүл алып, мектеп табалдырығын аттағанда естідің, 45 минут бойы өзің сүйіп оқитын сабағың аяқталғанда. Ал, бүгінгі қоңырау үні ерекше. Ол мектеппен қоштасар соңғы қоңырау. Ол балалық шақтан мектеп белесіне асыратын қоңырау. Сәт сапар, саған жас түлек!

Соңғы қонырау соғу рәсіміне орындау құрметі мектебіміздің түлегі Жұмаханов Сайранбек пен болашақта үміт күттірер аға-апаларынан үлгі алар 1-сыныптың үлгілі оқушысы Ізғали Кәмилаға беріледі

1. **жүргізуші**: Құрметті мектеп бітіруші 51- ші жас түлектер! Ата - аналар мен қонақтар! Аяулы ұстаздар! Абай мектебінің «Сәт сапар саған, жас түлек!» атты салтанатты жиынын жабық деп жариялаймыз!

**2 жүргізуші:** Мектеп табалдырығынан үлкен өмірге 52 түлек жолдама алды: 52 арман, 52 үміт, осынша сенім мен осынша тағдыр! Еліміздегі мыңдаған мектептерден мыңдаған түлектердің ұшып шыққанын ескерсек, ересектер қатары осынша адамға, осынша күшке толықты! Қанаттарың талмасын, жас түлектер!